Noyabr oyida O‘zbekistondan Rossiyaga avtomobil eksporti 14 foizga kamaydi

GM Uzbekistan YoAJ QK 2013-yilning yanvar—noyabr oylarida Rossiyaga 54 633 ta avtomobil sotdi. Bu 2012-yilning shu davriga nisbatan 32 foziga kam demakdir. Bu haqda UzDaily xabar berdi.

 Foto © bibi.uz
Yevropa biznes assotsiatsiyasi avtomobil ishlab chiqaruvchilar qo‘mitasi ma’lumotiga ko‘ra, 2013-yilning noyabrida korxona avtomobil sotishni 14 foizga — 6570 donadan 5619 tagacha kamaytirgan.
Nexia markasidagi avtomobillar sotuvi 2013-yil yanvar—noyabr davomida  26978 tagacha tushgan bo‘lsa (-46%), noyabrda 1784 tagacha kamaydi (-59%).
2013-yil yanvar—noyabr yakunlariga ko‘ra, GM Uzbekistan YoAJ QK Rossiyada avtomobillar sotuvi hajmi bo‘yicha 14-o‘rinni egalladi. Nexia hisobot davrida eng ko‘p sotiladigan mashinalar 25 taligiga kiritildi.
Yevropa biznes assotsiatsiyasi 1995-yildan buyon Yevropa kompaniyalari manfaatlarini himoya qiladi va Rossiyada ular faoliyatini yaxshilashga yordam beradi.